《萱草忘忧》
明代·霍与瑕

我思之人水一方，爱而不见心自伤。白露未下蒹葭苍，秋风渐起歇群芳。

潦尽天清桂子香，耿耿河汉夜成章。牵牛织女空七襄，隔断恩情永相望。

鳷鹊何时成桥梁，我思之人在西方。天寒不可渡潇湘，且把萱花种短墙。

时酌金罍称兕觥，终吾之生以徜徉。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。